Riviersardyn - Wikipedia
Spesie: M. brevianalis
Die Riviersardyn (Mesobola brevianalis) is 'n varswater vis wat voorkom in die Kunnene- en Okavangoriviere en boonste gedeelte van die Zambezirivier. Dit kom ook voor in riviere aan die ooskus van Suider-Afrika vanaf die Limpoporivier tot by die Umfoloziriver in KwaZulu-Natal. Daar is ook 'n ge-isoleerde groep benede die Augrabieswaterval in die Oranjerivier. In Engels staan die vis bekend as die River sardine.
Die vis het 'n opmerklike sylyn wat afwaarts buig na die pektorale vin en is bedek met klein skubbe. Die lyf is lenig en die stertvin diep gevurk. Die vis is helder silwerwit op die kop en die onderkant terwyl die boonste helfte van die lyf 'n silwer streep oor het. Die vis word tot 75 mm lank.
Die visse leef in skole saam in oop water van vloeiende riviere. Hulle vreet onder andere insekte en word snags deur lig aangetrek. Broei in die vroeë somer.
↑ Boulenger, G. A., 1908. On a collection of fresh-water fishes, batrachians and reptiles from Natal and Zululand, with descriptions of new species. Annals of the Natal Government Museum v. 1 (pt 3): 219-235, Pls. 35-36.
Ontsluit van "https://af.wikipedia.org/w/index.php?title=Riviersardyn&oldid=1576528"
Die bladsy is laas op 27 Julie 2017 om 08:30 bygewerk.